Politiet ledte tidligere lørdag efter en 18-årig, som ikke kom hjem efter en fest fredag aften i Svendsgade i Aalborg - men han er nu fundet igen.

Den 18-årige er fra Dronninglund, og det var hans forældre og kæreste, der fik ham efterlyst lørdag morgen. Nordjyllands Poilti mente, at han måske var faldet i søvn et sted og ganske rigtigt. Den 18-årige dreng var taget hen til en kammerat i Hjallerup hvor han overnattede og han havde glemt sin mobiltelefon. Men han fik senere på dagen kontaktet sin familie og fortalt dem, at han var ok.